Austraalia ragbimängija vallandati "homofoobse" piiblitsitaadi jagamise tõttu
#000000
Austraalia ragbiklubi Wallabies mängija Israel Folau vallandati "homofoobse" piiblitsitaadi jagamise tõttu sotsiaalmeedias. Folau leiab aga, et tema tööleping katkestati ebaseaduslikult tema kristlike tõekspidamiste pärast, mistõttu nõuab ta kohtu kaudu Austraalia Ragbi Liidult 10 miljoni Austraalia dollari suurust kompensatsiooni, vabandust ning oma lepingu taastamist.
#000002
Koodeks nõuab nimelt mängijatelt, et nad "kohtleksid kõiki võrdselt, õiglaselt ning väärikalt olenemata nende soost või soolisest identiteedist, seksuaalsest orientatsioonist, etnilisest, kultuurilisest või usulisest taustast, vanusest või puudest."
#000004
Austraalia Ragbi Liit mõistis Folau "homofoobseks" tembeldatud postituse koheselt hukka ning andis juba järgneval päeval teada, et kavatseb tema lepingu "kaalukate leevendavate asjaolude puudumise tõttu" katkestada. Vallandamise järgselt kaotas Folau ka mitmeid sponsorluslepinguid.
#000006
Folau hinnangul diskrimineeritakse teda tema usu tõttu
#000007
Folau sõnul kurvastas teda RA otsus sügavalt, kuna ta näeb selles rünnakut tema sünnipärase usuvabaduse ja eneseväljenduse vabaduse vastu:
#000008
"On olnud privileeg ja au esindada Austraaliat ja minu koduosariiki New South Walesi mängides mängu, mida ma armastan. Austraallastena oleme sündinud teatud õigustega, nende hulgas õigusega usuvabadusele ja eneseväljendusvabadusele. Kristlik usk on olnud alati osa minu elust ning ma usun, et minu kohus kristlasena on levitada Jumala sõna. Oma religioossete uskumuste alalhoidmine ei tohiks mind takistada töötamast ning mängimast oma klubi ja riigi eest."
#000009
Rahva toetuse pälvinud Folau loodab kohtu abil õigluse jalule seada
#000012
Folau, kes oli varasemalt üks Austraalia kõrgemalt tasustatud atleete, on nüüdseks esitanud avalduse föderaalsele ringkonnakohtule, milles ta soovib saada 10 miljoni Austraalia dollari (6,2 miljoni euro) suurust kompensatsiooni oma lepingu ebaõiglase lõpetamise eest ning ühtlasi selle lepingu taastamist koos vabandusega.
#000013
Folau langetas selle otsuse pärast seda, kui osapooltel ei õnnestunud 28. juunil Õiglase Töö Komisjoni istungil omavahel kokkuleppele jõuda:
#000014
"Kahjuks meie lepitusmenetlus Õiglase Töö Komisjoni ees ei lahendanud meievahelisi probleeme ning mulle ei ole jäänud muud võimalust, kui pöörduda kohtu poole."
#000015
Ühtlasi tänas ta videopöördumises kümneid tuhandeid austraallasi, kes on teda selle kõige vältel toetanud:
#000016
Praeguseks on Folau kohtulahingut toetanud juba üle 20 000 inimese, kes on selleks annetanud ligikaudu 2,2 miljonit dollarit Austraalia kristliku lobiorganisatsiooni Australian Christian Lobby poolt üles seatud kampaanialehel. Organisatsioon võttis kampaania üle pärast seda, kui see rahakogumisplatvormilt GoFundMe eemaldati, kuna see propageeris platvormi hinnangul diskrimineerimist ning rikkus seega nende kasutustingimusi.
#000018
Juhtum on tekitanud Austraalias arutelu usuvabaduse ja vihakõne üle
#000019
See juhtum on tekitanud Austraalias elava arutelu usuvabaduse ja vihakõne teemal ning tõstatanud küsimuse, mil määral saab tööandja kontrollida oma töötajate eneseväljendust sotsiaalmeedias.
#000020
Õiguseksperdid on arvamusel, et nimetatud juhtum võib luua pretsedendi riigi tööseadusloomes ning seeläbi ka tulevikus sõlmitavates töölepingutes.
#000021
"Meil ei ole veel kindlat otsust selle osas, kuidas lahendada ilmset konflikti tööandja õiguse vahel kontrollida oma töötajate poolt sotsiaalmeedias tehtavaid kommentaare ning diskrimineerimise vastastes seadustes sätestatud usuliste ja poliitiliste vabaduste kaitsete vahel," kommenteeris Austraalia tunnustatud juuraporfessor Anthony Forsyth.
#000022
Vabariigi Valimiskomisjon: m-hääletuse riskid võivad kahjustada valimiste salajasust, läbipaistvust ja usaldusväärsust
#000030
Riigikogu lükkas tagasi eelnõu, mis oleks kaotanud valimistel e-hääletamise
#000031
Europarlamendi saadik: SUV ostmiseks peaks olema tulevikus eriluba
#000032
KÜSITLUS ⟩ Kaks kolmandikku pole valitsuse ja peaministri tööga rahul
#000036
Briti ajalugu on väidetavalt "must"
#000038